**Fabio Liverani** (talaffuzi: *faːbjo liveˈraːni*) (1976-yil 29-aprelda tugʻilgan) — italiyalik futbol murabbiyi va sobiq futbolchi. Fabio Liverani futbolchilik faoliyati davomida yarim himoyachi sifatida faoliyat yuritgan. Fabio Liverani hozirgi kunda „Cagliari" klubini boshqarmoqda.

Fabio Liverani 12 mavsum davomida A Seriyada 288 ta oʻyinda maydonga tushdi va „Perugia", „Lazio", „Fiorentina" va „Palermo" klublari sharafini himoya qildi. Fabio Liverani 2001-yildan 2006-yilgacha uchta oʻyin oʻtkazgan Italiya milliy futbol terma jamoasi tarkibidagi birinchi qora tanli futbolchi boʻldi.

2013-yilda Fabio Liverani oʻzining murabbiylik faoliyatini „Genoa" klubida boshladi. Fabio Liverani „Lecceni" klubini ketma-ket ikki marta yuqori ligaga olib chiqishdan oldin Angliyaning „Leyton Orient" va B Seriyaning „Ternana" klublarini boshqargan.

Klublardagi oʻyin faoliyati
---------------------------

 Liverani 2008-yilda „Fiorentina" klubida oʻynagan
Fabio Liverani Italiyaning Rim shahrida tugʻilgan. Fabio Liveranining onasi somalilik va otasi italiyalik hisoblanadi. Fabio Liverani professional futboldagi debyutini 1996—1997-yillarda C 2 seriyasining" vakili „Viterbese" jamoasida oʻtkazgan. Fabio Liverani 2000—2001-yilgi mavsumda „Perugia" klubiga oʻtdi. 2001-yildan 2006-yilgacha Fabio Liverani Italiya A Seriyasining vakili jamoasi "Lazio" klubida oʻynagan. Fabio Liverani 2004-yilda Italiya kubogini qoʻlga kiritgan va "Juventus" klubini umumiy hisobda 4:2 hisobida magʻlub etgan jamoaning bir qismi edi.

2006-yilgi mavsumda Fabio Liverani „Fiorentina" klubi tarkibiga qoʻshildi. Fabio Liverani „Fiorentina" klubi bilan jami ikki mavsum oʻynadi, jumladan, *Viola („Fiorentina" klubi murabbiyi)* jamoasining 2007—2008-yilgi A Seriya kampaniyasi yakunda toʻrtinchi oʻrinni qoʻlga kiritdi va UEFA Chempionlar Ligasining 2008—2009-yilgi uchinchi saralash bosqichiga yoʻl oldi.  „Fiorentina" klubi va Fabio Liverani keyingi mavsumda ajralishdi.

2008-yilning may oyida Fabio Liverani „Palermo" klubi bilan uch yillik shartnoma imzoladi va jamoa sardori etib tayinlandi. Fabio Liverani may oyida olgan jiddiy jarohati tufayli 2009—2010-yilgi mavsumning dastlabki uch oyini oʻtkazib yuborishga majbur boʻldi va faqat noyabr oyida asosiy jamoaga qaytdi. Shundan soʻng Fabrizio Miccoli doimiy ravishda jamoa sardori sifatida almashtirildi.

2011-yil 30-avgustda Fabio Liverani „Lugano" klubi tarkibiga qoʻshildi va klub bilan ikki yillik shartnoma imzoladi. Fabio Liverani hech qachon Shveysariyaliklar uchun oʻynamagan va noyabr oyida oʻzaro kelishuvga koʻra shartnomasini bekor qilgan.

Xalqaro oʻyinlardagi faoliyati
------------------------------

2001-yil 25-aprelda Fabio Liverani Italiya milliy futbol terma jamoasi safida xalqaro maydonda o‘ynagan birinchi qora tanli italiyalik futbolchi bo‘ldi. Giovanni Trapattoni boshchiligida Perugia shahrida boʻlib oʻtgan Janubiy Afrika milliy futbol terma jamoasiga qarshi o‘rtoqlik o‘yinida Fabio Liverani *adzurrilar* safida debyut qildi. Bu oʻyin italiyaliklarning 1:0 hisobidagi gʻalabasi bilan yakunlandi.

2006-yil 16-avgustda Fabio Liveranini yana Italiya milliy futbol terma jamoasiga Livornoda boʻlib oʻtgan Xorvatiya milliy futbol terma jamoasiga qarshi oʻrtoqlik oʻyiniga jamoaning yangi bosh murabbiyi Roberto Donadoni chaqirdi. Bu oʻyin 2:0 hisobidagi Italiya terma jamoasining magʻlubiyati bilan yakunlandi. Fabio Liverani Italiya milliy futbol terma jamoasi safida jami uchta oʻyinda maydonga tushdi.

Oʻyin uslubi
------------

Tezlik, chaqqonlik, chidamlilik yoki himoya qobiliyatlari yoʻqligiga qaramay, Liverani juda ijodiy, ishonchli va tez fikrlaydigan oʻyinchi boʻlib, ayniqsa texnikasi, maydonni koʻrish qobiliyati va taqsimot doirasi bilan mashhur edi. Shuningdek, Fabio Liverani chap oyogʻi bilan aniq toʻp uzatishi bilan ham mashhur edi. Bu unga jamoadoshlari uchun imkoniyatlar yaratish imkonini berdi va uni ajoyib assistentga aylantirdi. Oʻzining mahorati va yarim himoyada jamoasining oʻyin tempini belgilash qobiliyati tufayli Fabio Liverani odatda maydon markazida yoki orqa chiziq oldida harakat qildi. Futbolchi sifatida oʻyin yaratuvchilik qobiliyatidan tashqari, Fabio Liverani maydonda ham, maydon tashqarisida ham oʻzining mentaliteti va yetakchiligi bilan boshqa oʻyinchilardan ajralib turardi.

Murabbiylik faoliyati
---------------------

### Genoa

Nafaqaga chiqqanidan soʻng, Fabio Liverani 2011-yil 15-noyabrda „*Allievi Regionali B*" jamoasini boshqaradigan „Genoa" klubidagi yoshlar murabbiyi lavozimida ishlay boshladi.

2013-yilning 7-iyunida „Genoa" klubi prezidenti Enrico Preziosi Davide Ballardinining o‘rniga Fabio Liveranini jamoaning yangi bosh murabbiyi etib tayinlanganini eʼlon qildi. Fabio Liverani 29-sentyabr kuni A Seriyadagi yettita o‘yinda bitta g‘alabadan so‘ng isteʼfoga chiqarildi va uning o‘rniga Gian Piero Gasperini yangi bosh murabbiy sifatida jamoaga keldi.

### Leyton Orient

2014-yil 8-dekabrda Fabio Liverani Angliyaning Liga 1 jamoasi „Leyton Orient" klubiga bosh murabbiy etib tayinlandi. 8 oʻyindan soʻng sport direktori lavozimiga qaytgan Mauro Milanese oʻrniga ikki yarim yillik shartnoma asosida Fabio Liverani „Leyton Orient" klubi murabbiy sifatida faoliyatini davom ettirdi. „Leyton Orient" klubi bir nechta oʻyinlardan soʻng ikkinchi ligaga tushib ketganidan keyin Liverani 2015-yilning may oyida oʻzaro kelishuvga koʻra klubni tark etdi.

### Ternana

2017-yilning 6-martida Fabio Liverani B Seriya vakili „Ternana Calsio" klubining bosh murabbiyi etib tayinlandi (7 uchrashuvda atigi 3 ochko toʻplaganidan soʻng ishdan boʻshatilgan Carmine Gautierining oʻrniga). Fabio Liverani murabbiyligi davrida „Ternana" klubi 29 uchrashuvda bor-yoʻgʻi 23 ochko toʻplagan holda oxirgi oʻrinni egalladi, biroq u toʻgʻridan-toʻgʻri quyi ligaga tushib qolmaslik va pley-outlardan qochish uchun 13 oʻyinda 26 ochko toʻplashga muvaffaq boʻldi. Mavsum oxirida, klub yangi mulkdor boʻlganligi sababli, Fabio Liveranining shartnomasi uzaytirilmadi.

### Lecce

2017-yil 17-sentyabrda Fabio Liverani „Lecce" klubi bosh murabbiyi etib tayinlandi va u bilan C Seriyadan A Seriyaga ikki marta toʻgʻridan-toʻgʻri koʻtarildi va shu tariqa Fabio Liverani Salento klubini yetti yildan soʻng Italiya oliy ligasiga qaytardi. „Lecce" klubi 2019—2020-yilgi mavsumning so‘nggi turigacha yetib keldi va o‘z maydonida „Parma" klubiga 4:3 hisobida imkoniyatni qoʻldan boy berdi. 2020-yil 19-avgustda Liverani ishdan boʻshatildi.

### Parma

2020-yil 28-avgustda („Parma" klubi murabbiyi) Roberto D’Aversa ishdan boʻshatilgandan soʻng, Fabio Liverani ikki yillik shartnoma asosida „Parma" klubi bosh murabbiyi etib tayinlandi. 2021-yilning 7-yanvarida, ketma-ket toʻrtta magʻlubiyatdan soʻng, Fabio Liverani isteʼfoga chiqarildi.

### Cagliari

2022-yil 8-iyun kuni Fabio Liverani B Seriyaga tushib ketgan jamoa „Cagliari" klubining yangi bosh murabbiyi sifatida eʼlon qilindi.

Boshqaruv statistikasi
----------------------

| Jamoa | Millat | Quyidagi sanada
faoliyati boshlagan | Quyidagi sanada
faoliyati yakunlagan | Rekord |
| --- | --- | --- | --- | --- |
| G | W | D | L | GF | GA | GD | G'alaba % |
| Genoa | Italiya | 2013-yil 7-iyun | 2013-yil 29-sentyabr | 7 | 1 | 2 | 4 | 7 | 12 | −5 | 014 |
| Leyton Orient | Angliya | 2014-yil 8-dekabr | 2015-yil 13 may | 27 | 8 | 6 | 13 | 35 | 40 | −5 | 030 |
| Ternana | Italiya | 2017-yil 6-mart | 2017-yil 30-iyun | 13 | 8 | 2 | 3 | 19 | 11 | +8 | 062 |
| Lecce | Italiya | 2017-yil 17-sentyabr | 2020-yil 19-avgust | 115 | 51 | 27 | 37 | 179 | 171 | +8 | 044 |
| Parma | Italiya | 2020-yil 28-avgust | 2021-yil 7-yanvar | 18 | 4 | 6 | 8 | 18 | 33 | −15 | 022 |
| Cagliari | Italiya | 2022-yil 1-iyun | amaldagi | 11 | 5 | 2 | 4 | 12 | 12 | +0 | 045 |
| Umumiy | 191 | 77 | 45 | 69 | 270 | 279 | −9 | 040 |

Manbalar
--------

1. ↑  „Comunicato Ufficiale N. 37" [Official Press Release No. 37].  Lega Serie A (17-sentabr 2019-yil). 15-yanvar 2021-yilda asl nusxadan arxivlandi. Qaraldi: 6-dekabr 2020-yil.
2. 1 2  „Trapattoni colora l' Italia, chiamato Liverani" (it). Corriere della Sera (21-aprel 2001-yil). Qaraldi: 6-aprel 2009-yil.
3. ↑  „Lazio fightback seals Coppa". *China Daily* (12-may 2004-yil). Qaraldi: 30-sentabr 2019-yil.
4. ↑  „Liverani-Lugano: è finita" (it). Ticino News (11-noyabr 2011-yil). Qaraldi: 27-noyabr 2011-yil.
5. ↑  „Liverani is first black player to win Italy cap". *The Guardian* (25-aprel 2001-yil). Qaraldi: 25-oktabr 2015-yil.
6. ↑  „La Nazionale supera il test del Sudafrica" (it).  La Repubblica (25-aprel 2001-yil). Qaraldi: 17-yanvar 2017-yil.
7. ↑  „Lucarelli, Liverani e linea verde ecco la Nazionale di Donadoni" (it).  La Repubblica (12-avgust 2006-yil). Qaraldi: 17-yanvar 2017-yil.
8. ↑  „Delude all'esordio l'Italia di Donadoni: la Croazia vince 2 a 0" (it).  Il Sole 24 Ore (17-avgust 2006-yil). Qaraldi: 17-yanvar 2017-yil.
9. ↑  „Liverani, Fabio" (it).  FIGC. 13-avgust 2011-yilda asl nusxadan arxivlandi. Qaraldi: 22-oktabr 2022-yil.
10. 1 2 3  *Stefano Borgi.* „"OCCHI PUNTATI SU..." Fabio Liverani, il metronomo viola" (it).  Firenze Viola (5-noyabr 2007-yil). Qaraldi: 7-mart 2017-yil.
11. 1 2 3  „Professione regista elogio di Liverani" (it).  La Repubblica (3-yanvar 2009-yil). Qaraldi: 7-mart 2017-yil.
12. 1 2  *Maria Concetta Casales.* „Palermo, Liverani l'uomo dal piede telecomandato" (it).  Tutto Palermo (11-aprel 2010-yil). Qaraldi: 7-mart 2017-yil.
13. 1 2 3  *Maria Concetta Casales.* „Palermo, Liverani, leader carismatico" (it).  Tutto Palermo (13-iyun 2010-yil). Qaraldi: 7-mart 2017-yil.
14. ↑  *Giampiero Timossi.* „Fiorentina, brilla solo Liverani" (it).  La Gazzetta dello Sport (22-iyul 2006-yil). Qaraldi: 7-mart 2017-yil.
15. ↑  „Palermo: Ballardini 'Liverani e' insostituibile'" (it).  ESPN FC (1-noyabr 2008-yil). Qaraldi: 7-mart 2017-yil.
16. ↑  „Liverani è già in campo: "Sono rossoblù, era ora"" (it). Il Secolo XIX (15-noyabr 2011-yil). Qaraldi: 27-noyabr 2011-yil.
17. ↑  „Genoa, Preziosi: "Ho scelto Liverani, sicuro delle sue qualità"" (it). TuttoMercatoWeb (7-iyun 2013-yil). Qaraldi: 13-iyun 2013-yil.
18. ↑  „Official: Genoa recall Gasperini". Football Italia (29-sentabr 2013-yil). Qaraldi: 29-sentabr 2013-yil.
19. ↑  „NEWS: Fabio Liverani joins as manager". Leyton Orient F.C. (8-dekabr 2014-yil). Qaraldi: 8-dekabr 2014-yil.
20. ↑  „Leyton Orient: Boss Fabio Liverani departs by mutual consent". BBC Sport. Qaraldi: 13-may 2015-yil.
21. ↑  „Ternana: Liverani nuovo allenatore".  Sport Paper. 23-sentabr 2017-yilda asl nusxadan arxivlandi. Qaraldi: 3-iyun 2017-yil.
22. ↑  „Ternana, Liverani: "Successo qualcosa di unico, vittoria di tutti"".  Sky Sport. Qaraldi: 3-iyun 2017-yil.
23. ↑  „Ecco chi è il nuovo allenatore delle Fere: Sandro Pochesci".  Ternananews.it. Qaraldi: 3-iyul 2017-yil.
24. ↑  „Lecce: 'We deserved promotion'". Football Italia (12-may 2019-yil). Qaraldi: 30-sentabr 2019-yil.
25. ↑  *Ridge, Patric*. „Lecce seal promotion to Serie A". *The Hindu* (11-may 2019-yil). Qaraldi: 30-sentabr 2019-yil.
26. ↑  „Lecce 3 - 4 Parma". Football Italia (2-avgust 2020-yil). Qaraldi: 17-avgust 2020-yil.
27. ↑  „Official: Liverani sacked by Lecce".  Football Italia (19-avgust 2020-yil).
28. ↑  „Official: Liverani new Parma coach".  Football Italia (28-avgust 2020-yil).
29. ↑  „Official: Liverani sacked by Parma".  Football Italia (7-yanvar 2021-yil).
30. ↑  „Liverani nuovo allenatore del Cagliari" (it-IT).  Cagliari Calcio (8-iyun 2022-yil). Qaraldi: 8-iyun 2022-yil.